Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6054

(2) A 259. cikkben említett termékek közül azok esetében, amelyek a Portugália és a jelenlegi tagállamok vagy Portugália és harmadik országok közötti kereskedelemben a 269., illetve a 280. cikk értelmében nem tartoznak kereskedelmi korlátozás alá, a Portugál Köztársaság 1988.december 31-ig egy előzetes behozatali statisztikai információs rendszert alkalmazhat. E rendszernek azonban, amely magában foglalja a nemzeti behozatali okmány kibocsátását, rendelkeznie kell az ilyen okmánynak a kérelem benyújtása napjától számított négy munkanapos határidőn belül történő automatikus kibocsátásáról; amennyiben az okmányt a meghatározott határidőn belül nem adják ki, a behozatalra minden akadály nélkül sor kerülhet. A 264. cikk (2) bekezdése c) pontjának második francia bekezdésében említett jelentés keretében a Bizottság adott esetben javaslatokat nyújt be a Tanácsnak e rendszernek az első szakaszból fennmaradó időszak során olyan termékekre vonatkozó fenntartásával kapcsolatban, amelyek esetében a rendszer fenntartása szükségesnek bizonyul.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes